Bushidō

El bushidō (sgiapones: 武士道; ‘el senter del guerrer’) l’è un codes moral intuitù de la manera de presentàss, comportàss e viver che un samurai el gh’haveva de tegnìss, popolar soratut in l’Etaa Edo del Sgiapon (1603–1868). A gh’è deverse sorte de bushidō che s’inn evolude un frach cont el passà del temp.Cleary, Thomas Training the Samurai Mind: A Bushido Sourcebook Shambhala (May 2008)  I forme contemporanie de bushidō inn ancamò dovrade ind i organizazzion economeghe e sozziai in Sgiapon. 

La parolla ‘bushidō’ l’è ancasì doperada coma un termen sgeneral per segnà i codes, prateghe, filosofie e prenzipi tipegh de la coltura di samurai. L’è asquas compagn del concet europee de cavallaria, ma minga propri istess istess.

 Orisgen 
El bushidō el se inradisa ind el penser confuzzian popolar ind l’Etaa Edo, ma l’è anca pœu influenzad del Shinto e del buddhesim Zen. 

El termen ‘bushidō’ l’è doperad nomà de rara ind la litaradura pre-moderna,"The Zen of Japanese Nationalism", by Robert H. Sharf, in Curators of the Buddha, edited by Donald Lopez, p. 111 e l’è rivad denter ind el parlà internazzional grazzia al liber Bushidō: l’anema del Sgiapon, che l’è stait lensgiud de una mota de ozzidentai che se trovaven in de di posizzion de influenza sozzial. 

 Storia 
El codes l’è stait citad per la prima vœulta ind el Kōyō Gunkan (1616) e depœus metud sgiò in forma scriccia; de lì adree, el Tsuramoto Tashiro l’ha regolt insema i regole del monegh-samurai Yamamoto Tsunetomo (1659-1719) ind el famos test Hagakure.

Inradisad ind i dotrene morai del buddhesim sgiapones e del confuzzianesim fosgiade adree a la casta di guerrer, el bushidō el rogava de respetà i valor de l’onestaa, lialtaa, sgiustisia, compassion, dové, corasg, veritaa, eroesim, onor, sgentilezza e cortesia, ai quai el samurai el gh’haveva de indàgh adree infina a la mort. Se el guerrer el se tegneva minga a quii valor chì a l’era propri un grand desonor, e se el voleva havégh el sò onor indree el gh’haveva de copàss.

Adree a la Restaurazzion Meiji (1866-1869), el bushidō l’ha havud a la sò fondazzion el respet assolud per l’autoritaa de l’imperador e l’è donca vegnud vun di gangher prenzipai del nazzionalesim sgiapones. De sora maross, el bushidō el desprezziava fiss chi che el se rendeva; propri zò l’ha menad i kamikaze ind la Segonda Guerra Mondial a zircà una mort onorevola intravers el suizzidi per la patria, anca quand che l’era ciar e patent che i eren dree a perder.

 Usasg 
Per zentenere de agn, i samurai se tegneven a di codes morai che i sò interpretazzion variaven a segonda del clan e de la possizzion ocupada dedenter de la irarchia militara e nobiliara. Tut quest el toveva denter la moralitaa, el sò rœul ind la sozzietaa, a che fœusgia viver una vita onorevola e i virtuu personai de cultivà che ghe pertegneven a un guerrer. I samurai gh’haveven donca di valor in comun, ma el sò senter el gh’haveva nò una definizzion propri inscì serrada che i gh’haveven de tegnìss.

L’impat di samurai ind la sozzietaa sgiaponesa l’è stait, de tute i manere, considerevel, e deverse forme de la sò coltura de lor inn ancamò doperade in Sgiapon ind la vita de tucc i dì, art marziai e comunegazzion infinamai al dì de incœu.

 Dotrena 
Di vœulte, i costumen di samurai somejen un poo trop fort per i ideje de la sozzietaa moderna – per esempi, el kiri-sute gomen l’era el drizz legal de scionsger sgiò de s’giafon i class inferiore che haveven desonorad el samurai ind una quaj manera. Un olter costumen propri famos l’era el seppuku, un suizzidi ritualizad dovrad del samurai quand che la sò mort l’era l’unega manera de salvàss l’onor. Gh’era financa el tsujigiri, indova i samurai eren autorizad a tacà fisegament la sgent ai incrosesgiadure di strade nomà per vedé se i sò arme eren bone o nò, anca se la pratega l’è staita bandida adree a l’Etaa Edo. Un’oltra roba che ghe pertocava l’era fàgh scuntà i sentenze ai baloss – quelle pussee comune infina a la Restaurazzion Meiji i eren (in orden de severitaa): decapitazzion, decapitazzion con grazziosa esposizzion publega del coo apœus a la mort, crozzefission (esempi, per parrizzidi), e mort per gremament con di sostanze infiamabile. 

Tamen, el bushidō l’è stait descrivud coma l’equivalent sgiapones de la cavallaria europeja, e i samurai paragonad ai cavaller,Nitobe Inazō, Bushido: The Warrior's Code (Ohara Publications, 1979), p. 14. Bushido is available on the Internet as a Google book and as part of Project Gutenberg https://www.gutenberg.org/ebooks/12096 siben i somejanze intra i dò varien a segonda de la sorta de bushidō che ghe se met a para con la cavallaria. El cristianesim e i sò virtuu cardinai hann havud una influenza considerevola in su la cavallaria; el bushidō, inscambi, l’è stait influenzad di dotrene del buddhesim Zen, del Shinto, e di filosofie neo-confuzziane.

 Sorte e virtuu 
A gh’è stait deverse sorte de bushidō ind el cors de la storia, che variaven a segonda dei influenze filosofeghe e ideologeghe de lore rezzevude. Tamen, l’ideal che el ten bota pussee con l’indà del temp el resta l’ispirit marzial, che el tœu denter anca l’atletega, la spertisia in bataja e valor e corasg dedenanz ai desenemis. 

Sengoku bushidō
Adree a l’Etaa Sengonku, i scior feudai sgiapones hann slargad fœura i sò territori con la forza e la stratagia militara, e a gh’era semper de guerre indepertut. Intra quii scior chì, un quajvun a l’era influenzad di codes morai del Zen e del penser confuzzian. Ind la sozzietaa di samurai, a gh’era minga un tacament inscì fort ai valor morai, asca l’onor. Propri l’onor, l’art del fà guerra e i arme eren i lavor pussee prezziad su dedenter de la coltura sgiaponesa; l’aspet economegh el vegneva depœus.

Prenzipi
 Onor
 Capazzitaa de fà guerra
 Spertisia coi arme
 Art marziai
 Corasg in bataja
 Codes morai dei etaa indree

Edo bushidō
Apœus al rebellot de l’Etaa Sengoku, la sozzietaa l’era ministrada per ben e la sgent la viveva in pas, ma tut zò l’ha nomà menad i samurai a fà fadiga a gadegnà meret in bataja. Per trovà un segnifegad a la sò esistenza in quii temp chì, i samurai gh’hann havud de reverter i sò talent in de dei oltre ativitaa e provà a metej al servizzi de la sgent mej che i podeven.

Prenzipi
In quell’etaa chì s’inn slargad fœura i concet de sinzeritaa, frugalitaa, lialtaa, speritisia coi arme e onor dedenanz a la mort. Per i regole del bushidō, se un samurai el ghe la faseva minga a tegnìss ai ideai del codes, el gh’haveva de copàss intravers el seppuku, un suizzidi ritualizad. L’essenza del bushidō in quell’etaa chì l’è staita definida sgiò del Saitō Chikamori coma:
Sinzeritaa - dì minga bosie
Responsabilitaa - fà minga el pirla
Frugalitaa - fà minga el lecard
 Educazzion - haivi de crejanza
 Modestia - fà minga el ganassa
 Lialtaa - fà minga l’ingrad
 Armonia - bega minga cont i tò camarada
 Tranquillitaa - lasses minga sbater sgiò de tut quell ch’a suzzed
Compassion - preocupes anca dei olter

Meiji bushido
El bushidō de l’Etaa Meiji l’ha vedud l’introduzzion de la virtù de la subordinazzion assoluda al volé de l’imperador cont un’enfes particolara in su la lialtaa, l’abnegazzion e l’ispiret de sacrifizzi.Eiko Ikegami. The Taming of the Samurai: Honorific Individualism and the Making of Modern Japan. Cambridge, MA: Harvard University Press, 1995.

 Prenzipi 
Ind l’Etaa Meiji i ‘vocc virtuu de un samurai’ inn anca staite metude sgiò per la prima vœulta, de precis ind el 1900; chichinscì el bushidō el ven definid coma ‘I manere che i scior combatent gh’havarissen de tegnìss ind la sò vita de tucc i dì tant ’me ind la sò vocazzion de spiret.’

Che l’inziga a vesser onest ind i afari e interazzion coi oltre persone, e a creder ind i valor de la sgiustisia.

Quella del rat che el se scond l’è minga una vita che la val la pena de vesser vivuda. El guerrer quell vera el gh’ha de havégh de corasg – nomà inscì el podarà viver al massem.

Intravers sacrifizzi e travaj el guerrer vera el deventa spert a fort – el riess a desvilupà un podé personal che el gh’ha de vesser dovrad nomà per fà del ben.

El guerrer vera el gh’ha minga de reson de fà el baloss. Fà vedé che l’è fort l’è minga nezzessari, desgià che a ghe se da respet minga nomà per la sò spertisia in bataja, ma anca per la manera che el se ten quand che el ghe sta insema a la sgent.

Quand che un guerrer el da la sò parolla che l’indarà a fà un quajcoss, el gh’ha pœu de fàll. I promisse de un guerrer pœuden mai vesser ‘vœuje’.

I guerrer gh’hann nomà un sgiudes in onor e carater, o ben lor midem. I decision che ciapen se refleten in su la sorta de persona che i inn de vera.

I guerrer inn responsabii per tuscoss che hann fait o deit, e de tute i conseguenze che ghe vegnen dree. 

Dei oltre virtuu sozziade con quell’etaa chì inn la pietas di fiœui , la , la  e el  (Giri (Japanese))

Bushidō contemporani
Del 1950 a incœu, el bushidō el seguta a esister in deverse forme e aspet del viver, per esempi ind i afari, comunegazzion, art marziai, ma ancasì nomà coma un istil de vita. Quest chì l’è anca pœu ciamad ‘l’ispiret del bushidō’.

 Ligamen de denter 
 Art marzial
 Budō
 Zen

 Ligamen de fœura 
  Sakujiro Yokoyama's Account of a Samurai Sword Duel
  Death Before Dishonor By Masaru Fujimoto — Special to The Japan Times: Dec. 15, 2002
  An interview with William Scott Wilson about Bushidō

 Referenze 

Categoria:Storia sgiaponesa
Categoria:Virtù